́шше же єстества̀ и духо́внѣ жи́тельствуяй, се́й я́кѡ превозше́дый встра́ственный и новонача́льный и сре́дній предѣ́лъ, и хрс̑то́вою благода́тію предъ̑успѣ́вый въ соверше́нство, си́рѣчь въ суще́ственное просвѣще́ніе, и соверше́ннѣйшее разсужде́ніе: зри́тъ себѐ и разсужда́етъ яснѣ́йше: тѣ́мже и всѣ́хъ зри́тъ, и разсужда́етъ чи́стѣ, а са́мъ то́й ни ѿ єди́нагѡ, а́ще и зри́тся, зри́мь и разсужда́емь, єще́ же и востязу́емь, я́кѡ духо́венъ сы́й вои́стинну, и нарица́емь, не ха́ртіею и черни́ломъ, но дѣя́ніемъ и благода́тію, я́коже глаго́летъ бж҃е́ственный апс̑лъ: я́кѡ дх҃о́вный востязу́етъ у́бѡ вся̂, а са́мъ то́й ни ѿ єди́нагѡ востязу́ется